Fredrik Oscar Brandt
Store norske leksikon,Samfunn,Forsvar og sikkerhet,Militære biografier,Norske militære biografier
Fredrik Oscar Brandt var en norsk offiser med majors grad som falt under kampene ved Dirdal i 1940. Brandt tilhørte Hærens Infanteriregiment nummer 8 (IR 8) i Rogaland.
Under den tyske invasjonen i april 1940 førte han bataljonen som regimentet mobiliserte under kampene i Ålgård-området. Under kampene i Dirdal 22. april ble han hard såret, og døde to dager senere på sykehus i Stavanger. Under det samme angrepet ble løytnant Lars Kåre Brath, også han fra IR 8, drept på stedet.Kampene i Gloppedalsura ved Dirdal regnes til de hardeste i april 1940. Samtidig som tyske hærstyrker ble satt inn mot de norske styrkene, ble området utsatt for omfattende angrep fra lufta. 22. april ble om lag 200 bomber sluppet, i fire tokt. De norske styrkene ga deretter opp kampen og overga seg.Da de to norske offiserene som falt, ble gravlagt i Stavanger 29. april, ble de hedret både av norske soldater og representanter fra den tyske krigsmakt. I Dirdal er det reist et minnesmerke over de to. Les mer i Store norske leksikon Norge under andre verdenskrig Litteratur Henriksen, Herman (1983). Bygda i krig. Krigshandlinger og okkupasjonstid i Dirdal, Gilja og bygdene omkring. Ålgård Offset, Ålgård.